Klokken 00.23 natten til lørdag anmeldte to 17-årige piger at de var blevet voldtaget af en mand, de kender i forvejen, oplyser Nordjyllands Politi i en pressemeddelelse. Forbrydelsen skete i en lejlighed i Ranum, hvortil de to piger var ankommet i bil med gerningsmanden og hans kammerat. Efterfølgende blev den ene pige fuldbyrdet voldtaget på toilettet, mens den anden pige og kammeraten var ude, fortæller politiet. Den anden pige blev lidt senere truet og forsøgt voldtaget af samme mand, mens den første pige og kammeraten var udenfor. Først herefter besluttede pigerne at anmelde forholdene. De blev personundersøgt på sygehuset, hvorefter den formodede gerningsmand blev anholdt og personundersøgt. Han sidder nu i arresten og venter på at blive fremstillet i grundlovsforhør.

Opsummering:
To 17-årige piger fra Ranum-området anmeldte natten til lørdag, at den ene af pigerne var blevet voldtaget og samme gerningsmand havde forsøgt at voldtage den anden. Politiet har anholdt en i sagen.